stanford-oval/wikipedia huggingface dataset:
Kiimalampi (Parkano)

| Kiimalampi |
| --- | --- |
Valtiot:  Suomi
Maakunnat:  Pirkanmaa
Kunnat:  Parkano
Koordinaatit:  61°58′28″N, 23°06′44″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Parkanonjärven alue (35.53)
Laskujoki:  oja Parkanonjärveen 
Järvinumero:  35.532.1.004
Mittaustietoja
Pinnankorkeus:  152 m 
Rantaviiva:  0,813 km 
Pinta-ala:  0,04382 km² 
 fiKiimalampi 
Kiimalampi  on Pirkanmaalla Parkanossa Jaakonkylällä sijaitseva lampi, joka kuuluu Kokemäenjoen vesistössä Ikaalisten reitin valuma-alueen Parkanonjärven alueeseen. Kiimalampi on osa Parkanonjärven lähialuetta.
Maantietoa

Lampi on 300 metriä pitkä, 200 metriä leveä ja sen pinta-ala on 4,4 hehtaaria. Se sijaitsee Kiimanevalla Poikkeusharjun länsisivulla. Lampeen on kaivettu viisi suo-ojaa, joista mikään ei erotu laskuojaksi. Suoalueen vedet virtaavat kuitenkin pohjoiseen, jolloin ne kerääntyvät esimerkiksi Poikkeusjärveen tai Parkanonjärveen. Rantaviivan pituus 800 metriä. Rannalle on rakennettu kaksi vapaa-ajan asuntoa, joille johtaa tiet Parkanon Jaakonkylältä valtatieltä 23.
Historiaa

Vanhassa valtionmaiden kartassa vuodelta 1849 "Kiima Lammi" on piirretty tarkasti näkyviin. Sen itäpuolelta kulkee pohjois-etelä-suuntaisena polku.
Khold

| Khold |
| --- | --- |

Tiedot
Toiminnassa:  2000–
Tyylilaji:  black ’n’ roll
Kotipaikka:  Oslo, Norja
Laulukieli:  englanti, norja
Jäsenet:  Gard   Rinn   Crowbel   Sarke   Hildr  
Levy-yhtiö:  Moonfog Productions   Candlelight Records  
Infobox OKNimi-testi OK: 
Khold on norjalainen black metal -yhtye joka on perustettu vuonna 2000 Tulus-yhtyeen hajomisen jälkeen. Yhtyeen perustivat Oslossa Sarke (rummut) ja Gard (laulu & kitara). He ottivat mukaansa myös Rinnin (kitara) ja Eikind (basso). Yhtye nauhoitti demon vuonna 2000 ja se teki samana vuonna levytyssopimuksen Moonfogin kanssa. Sen esikoisalbumi Masterpiss of Pain julkaistiin keväällä 2001 ja metallimusiikkilehdet pitivät sitä tuoreena henkäyksenä black metal-musiikkiin. Vuonna 2003 yhtye vaihtoi levy-yhtiökseen Candlelight Recodsin joka julkaisi Kholdin 3. albumin seuraavana vuonna.
Sekä yhtyeen 2. albumi Phantom että Mørke gravers kammer ovat olleet Alarm-palkintoehdokkaita julkaisuvuotenaan. Keväällä 2005 Khold levytti neljännen albuminsa Krek joka julkaistiin 10. lokakuuta 2005. Pääsiäisenä 2006 yhtye jäi tauolle määrittelemättömäksi ajaksi. Yhtye palasi tauolta 2007 ja julkaisi viidennen albuminsa Hundre år gammal seuraavana vuonna.
Jäsenet

Gard – laulu, kitara (2000–)
Hildr – laulu (2000–)
Rinn – kitara (2000–)
Sarke – rummut (2000–)
Crowbel – basso (2013–)
Jäsenet > Entiset jäsenet

Eikind – basso (2000–2002)
Brandr – basso (muutamissa konserteissa 2002)
Sir Graanug – basso (Phantom -albumilla)
Grimd – basso (2002–2012)
Diskografia

Masterpiss of Pain (2001,  Moonfog Productions)
Phantom (2002,  Moonfog)
Mørke gravers kammer (2004,  Candlelight Records)
Krek (2005,  Tabu Recordings)
Hundre år gammal (2008,  Tabu)
Til endes (2014)
Svartsyn (2022)
Du dømmes til død (2024)
Aiheesta muualla

Yhtyeen virallinen internetsivu
Oliver Zelenika

| 0 | 1 | 2 | 3 |
| --- | --- | --- | --- |
 Zelenika vasemmalla
Henkilötiedot
Koko nimi: Oliver Zelenika
Syntymäaika: 14. maaliskuuta 1993 (ikä 31)
Syntymäpaikka: Zagreb, Kroatia
Pelipaikka: Maalivahti
Pituus: 192 cm
Seura
Seura: NK Lokomotiva
Junioriseurat
: NK Dinamo Zagreb
Seurat
| Vuodet | Seura | O | (M) |
| 2011– | NK Dinamo Zagreb | 12 | (0) |
| 2012–2013 | → NK Rudeš (laina) | 29 | (0) |
| 2014– | → NK Lokomotiva (laina) | 28 | (0) |
Maajoukkue
|  |  Kroatia | 0 | (0) |
 Seurajoukkueuran tilastot kattavat vain kansalliset sarjat, päivitetty 30. heinäkuuta 2015.  Maajoukkueuran tilastot päivitetty 30. heinäkuuta 2015.
Oliver Zelenika (s. 14. maaliskuuta 1993 Zagreb) on kroatialainen jalkapalloilija. Hänen pelipaikkansa on maalivahti. Hän pelaa Kroatian pääsarjassa NK Lokomotivan joukkueessa, jossa on lainalla NK Dinamo Zagrebista. Zelenika ei ole pelannut aikuisten maajoukkueessa otteluakaan, mutta valittiin vuoden 2014 MM-kilpailuihin Kroatian kokoonpanoon.
O’Higgins (1816)

| O’Higgins |
| --- | --- |


Aluksen vaiheet
Rakentaja:  Arkangelin telakka
Laskettu vesille:  3. heinäkuuta 1816
Tekniset tiedot
Uppouma:  1 220 bm
Pituus:  48,6 m
Leveys:  12,7 m
Syväys:  3,9 m
Miehistöä:  288-430
Aseistus
Aseistus:  40-50 tykkiä
O’Higgins oli Chilen laivaston vuonna 1818 vallattu fregatti.
Valmistus

Venäjän keisarikunnan laivasto tilasi 44-tykkisen Spešnyi-luokan fregatin Arkangelin telakalta. Alus laksettiin vesille 3. heinäkuuta 1816 nimellä Patriki (ven. Патрикий).
Palvelus

Alus myytiin 17. elokuuta 1817 Espanjalle, jolle se luovutettiin 1818. Alus liitettiin laivastoon nimellä Maria Isabel.
Alus suojasi vielä samana vuonna saattueen Peruun päällikkönään Dionisio Capas. Chilen laivaston osasto, jonka päällikkönä oli Manuel Blanco Encalada, valtasi aluksen Talcahuanossa 28. lokakuuta.
Alus liitettiin Chilen laivastoon nimellä O’Higgins. Alus oli 1820 Thomas Cochranen lippulaivana Chilen laivaston osallistuessa Perun itsenäistymistaisteluun. San Martínin haaksirikkoutuessa heinäkuussa 1821 Chorritosinlahdella Perun rannikolla Cochrane siirtyi uudelleen O’Higginsille. Konservatiivien tehtyä vallankaappauksen 28. tammikuuta 1823 ja syrjäytettyä O’Higginsin alus nimettiin uudelleen Maria Isabeliksi. Alus myytiin 1. huhtikuuta 1826 Argentiinalle, joka liitti sen laivastoonsa nimellä Buenos Aires. Alus huollettiin Valparaisossa. Alus upposi Kap Hornissa.
Käännös suomeksi
O’G3NE

| O’G3NE |
| --- | --- |
 O’G3NE vuoden 2017 Euroviisuissa. Vasemmalta oikealle Amy, Shelley ja Lisa.
Tiedot
Toiminnassa:  2007–
Tyylilaji:  Pop, R&B
Laulukieli:  englanti
Jäsenet:  Lisa Vol (laulu)  Amy Vol (laulu)  Shelley Vol (laulu) 
Levy-yhtiö:  BMG
Infobox OKNimi-testi OK: 
O’G3NE on alankomaalainen kolmesta siskoksesta koostuva yhtye. Se edusti Alankomaita vuoden 2017 Eurovision laulukilpailussa kappaleella "Lights and Shadows". Yhtye toimi vuodesta 2007 vuoteen 2014 nimellä Lisa, Amy and Shelley.
Vuonna 2007 yhtye edusti Alankomaita vuoden 2007 Lasten Eurovision laulukilpailussa laululla "Adem in, Adem uit" (suom. Hengitä sisään, hengitä ulos). Vuonna 2014 he voittivat The Voice of Hollandin viidennen tuotantokauden.
Jäsenet

Yhtyeen muodostavat kolme siskoa: Lisa, Amy ja Shelley, joista Amy ja Shelley ovat kaksoset.
Lisa Vol (s. 21. kesäkuuta 1994)
Amy Vol (s. 18. lokakuuta 1995)
Shelley Vol (s. 18. lokakuuta 1995)
Aiheesta muualla

Kuvia tai muita tiedostoja aiheesta O’G3NE Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Käännös suomeksi
Osittain esiseostettu poltto

Osittain esiseostettu poltto (englanniksi Partially Premixed Combustion, lyhyemmin PPC) on polttomoottorin prosessi, jossa hyödynnetään puristustahdin aikana muodostettua laihaa homogeenista seosta, polttoaineen suihkutusta lähellä männän yläkuolokohtaa juuri ennen työtahtia ja seoksen puristussytytystä. HCCI-moottorista (Homogeneous charge compression ignition) tämä poikkeaa siten, että sytytyshetki määräytyy suihkutuksen päättymisen ajoituksella, jolloin palamisprosessin ajoitus pysyy hallinnassa. Osittaisen esiseostamisen ansiosta päästään dieselmoottorille ominaiseen korkeaan hyötysuhteeseen ja ottomoottorille ominaiseen korkeaan tehoon, ja samalla pakokaasupäästöt pysyvät hallinnassa. Kuten dieselmoottorissa, tehoa ei säädetä kaasuläpällä vaan polttoaineen syötöllä. PPC eroaa dieselprosessista siksi, että dieselissä polttoaine syttyy, kun suihkutus alkaa, ja poltto jatkuu siitä eteenpäin, kunnes suihkutus loppuu ja kaikki sylinteriin suihkutettu polttoaine on palanut. PPC puolestaan toimii siten, että polttoaine suihkutetaan sylinteriin puristustahdin lopussa ja polttoaine syttyy lähellä yläkuolokohtaa viimeisen suihkutuksen lopussa. PPC-moottorille sopiva polttoaine on esimerkiksi matalaoktaaninen bensiini. Myös dieselöljyn ja butanolin seoksesta on saatu hyviä tuloksia, butanolin osuuden ollessa enintään 70%.
Ominaisuuksia

PPC-moottorista tiedetään jo useita edullisia ominaisuuksia:
korkea hyötysuhde laajalla kuormitusalueella
suuri teho
matalat päästöt
polttoaineiden vaihtoehdot
Haasteitakin on:
tyhjäkäynti ja matala kuormitus korkeaoktaanisella polttoaineella
dieselmoottorin käyntiä muistuttava ääni
Pakubuwono X

Pakubuwono X (1866 – 20. helmikuuta 1939) oli Surakartan sulttaanikunnan hallitsija vuodesta 1893 kuolemaansa saakka. Häntä pidetään usein Surakartan suurimpana hallitsijana.
Hallituskautensa aikana Pakubuwono X antoi määräykset muun muassa valtakunnan jaon selkeyttämisestä palatsin vaakunalla varustetuin valkoisin portein, koulun avaamisesta sukunsa lapsille, museon ja huvipuiston perustamisesta ja sähkövalojen asentamisesta kuninkaalliseen palatsiin eli kratoniin.
Useimmista muista Surakartan hallitsijoista poiketen Pakubuwono X lihoi huomattavasti hallituskautensa aikana. Hänen kuoltuaan tapana oli, että hänen haudalleen tuotiin hovin puolesta tavallista enemmän uhrilahjoja.
Perinteisestä uskomuksesta, jonka mukaan sulttaani oli myyttisen Nyai Roro Kidulin hahmon aviomies, luovuttiin Pakubuwono X:n noustessa valtaan. Tarinan mukaan Pakubuwono X oli kiipeämässä torniin meditoimaan ja kohtaamaan Nyai Roro Kidulin, mutta hänen jalkansa lipesi, jolloin näkymättömät kädet pelastivat hänet ja kuului huudahdus ”Adhuh, anakku nggèr!” (suom. voi, rakas lapseni!). Pakubuwono X tunnisti äänen Nyai Roro Kidulin ääneksi ja kysyi tältä tämän sanavalinnasta, jolloin kuului vastaus, että sulttaani olisi tästä lähin Nyai Roro Kidulin poika, ei aviomies.
Perhe

Pakubuwono X avioitui Yogyakartan sulttaanikunnan hallitsijan Hamenkubuwono VII:n tyttären kanssa. Hänellä oli vuoteen 1929 mennessä 45 lasta, mutta vaimonsa kanssa hän sai vain yhden tyttären – kaikki muut olivat jalkavaimojen kanssa saatuja.
Aiheesta muualla

Kuvia tai muita tiedostoja aiheesta Pakubuwono X Wikimedia Commonsissa
| 0 | 1 | 2 | 3 |
| --- | --- | --- | --- |
|  | Edeltäjä: Pakubuwono IX | Surakartan sulttaani 1893–1939 | Seuraaja: Pakubuwono XI |
Kerttu

| Kerttu |
| --- | --- |
Nimipäivä:   
– suomenkielinen:  17. maaliskuuta
– ruotsinkielinen:  –
– ortodoksinen:  –
Muunnelmia:  Kerttuli
Vastineita eri kielissä:  –
Nimen alkuperä:  Gertrud
Infobox OKNimi-testi OK: 
Kerttu on suomalainen naisen etunimi.
Kerttu on Gertrud-nimen muunnos. Kerttu on vanhin Suomessa tunnettu kristillisperäinen naisen nimi, Kerttu mainitaan jo 1200-luvulta Piispa Henrikin surmanneen Lallin vaimona.
Kerttu-nimi tuli Kansanvalistusseuran kalenteriin vuonna 1882 ja oli siellä vuoteen 1883.
Almanakasta Kerttu on löytynyt vuodesta 1890 lähtien. Nimestä on käytössä myös muunnos Kerttuli.  Sekä Kertun että Kerttulin nimipäivä on 17. maaliskuuta.
Vuoden 2019 loppuun mennessä nimi Kerttu on Digi- ja väestötietoviraston tietojen mukaan annettu 33 806 ja Kerttuli hieman alle 1 000 naiselle.
Tunnettuja Kerttuja

Kerttu Aaltonen (1916–1969), pituushyppääjä
Kerttu Aitola (s. 1979), tekniikan tohtori ja nuortenkirjailija
Kerttu Bernhard (1902–1944), pianisti
Kerttu Böök (1898–1944), kuvittaja, kuvataiteilija ja lastenkirjailija
Kerttu Hakkarainen (s. 1987), elokuvaaja
Kerttu Hemmi (1919–1983), terveydenhoitoneuvos ja kansanedustaja
Kerttu Horila (s. 1946), keraamikko ja kuvataiteilija
Kerttu Hämeranta (1907–1962), teatterinjohtaja, elokuvanäyttelijä ja lastenkirjailija
Kerttu Juntunen (1924–1994), neuvostoliittolainen kirjallisuuden suomentaja
Kerttu Juva (1924–2009), lasten- ja nuortenkirjailija
Kerttu Kaskimaa (1892–1967), näytelmäkirjailija
Kerttu Kastelli (1923–2011), kirjastonhoitaja ja runoilija
Kerttu Kauniskangas, Juorkunan Jussi (1920–1998), toimittaja, pakinoitsija ja SKDL:n poliitikko
Kerttu Korhonen (1915–2008), näytelmäkirjailija
Kerttu Kotakorpi (s. 1987), tv-meteorologi
Kerttu Krohn (1912–1988), näyttelijä
Kerttu Kupiainen (1908–1988), kirjailija ja pakinoitsija
Kerttu Kärkkäinen (1881–1951), kirjailija
Kerttu Manninen (1921–2006), kirjallisuusarvostelija ja suomentaja
Kerttu Mustonen (1891–1959), sanoittaja
Kerttu Niemi, o.s. Peltola (s. 1946), kuulantyöntäjä
Kerttu Nieminen (1908–1989), näyttelijä
Kerttu Niskanen (s. 1988), maastohiihtäjä ja olympiamitalisti
Kerttu Nuorteva (1912–1963), neuvostoliittolainen poliitikko ja vakooja
Kerttu Nurminen (s. 1943), lasitaiteilija
Kerttu Oksanen (1902–1987), runoilija
Kerttu Palenius (1918–2002), yleisurheilija ja suunnistaja
Kerttu Pesonen, o.s. Pehkonen (1928–2018), maastohiihtäjä
Kerttu Pitkänen (1915–1989), tekstiilialan yritysjohtaja ja kauppaneuvos
Kerttu Reinius (1867–1953), kirjailija ja pakinoitsija
Kerttu Rissanen (s. 1996), näyttelijä
Kerttu Rukala, oik. Kerttu Ketonen (1912–1966), runoilija
Kerttu Rytkönen (1895–1991), arkkitehti
Kerttu Saalasti (1907–1995), poliitikko (Maalaisliitto/Keskustapuolue), presidentti Kyösti Kallion tytär
Kerttu Saarenheimo (1922–2011), kirjallisuuden professori
Kerttu Saariaho (1918–2004), posliinitaiteilija
Kerttu Salmi (1901–1977), näyttelijä ja teatteriohjaaja
Kerttu Selin (1925–1996), mannekiinikoulun perustaja ja johtaja
Kerttu Sihvonen (1893–1978), rehtori ja järjestöjohtaja
Kerttu Stenberg, Kerttu Kivikallio (1890–1972), kirjailija
Kerttu-Kaarina Suosalmi (1921–2001), kirjailija
Kerttu Suuronen (1907–1992), näytelmäkirjailija
Kerttu Tapiola, o.s. Peltola (1919–2012), taidekauppias ja kulttuurivaikuttaja
Kerttu Törnqvist (1942–2002), SDP:n kansanedustaja
Kerttu Vaalakivi, oik. Kyllikki Wallenius (1913–1995), lastenkirjailija
Kerttu Valo (1916–2015), korkeushyppääjä
Kerttu Varjo (1910–2006), nuorisotyön uranuurtaja ja opetusneuvos
Kerttu Vehviläinen (1896–1927), näyttelijä
Kerttu Vuolab (s. 1951), saamelainen kirjailija ja kääntäjä
Kerttu Vuorinen (1899–1993), lasten- ja nuortenkirjailija
Kerttu Wanne (1905–1963), viulutaiteilija ja kirjailija
Kerttu Wartiainen (1896–1982), opettaja, päätoimittaja, keitto- ja tietokirjailija
Kerttu Elin Wehmas, Elina Vaara (1903–1980), runoilija
Kuvitteellisia Kerttuja

Kerttu, Grimmin sadussa Hannu ja Kerttu (Haensel und Gretel)
Kerttu, Anna-Leena Härkösen romaanin Häräntappoaseen naispäähenkilö
Kerttu, elokuvan Lumikuningatar päähenkilö.
Kotkan Kerttu, Veikko Lavin samannimisen kappaleen nimihenkilö
Kerttu Santanen, tv-sarjassa The Joulukalenteri
Kerttu Söder, tv-sarjassa Kotikatu
Pavle Khorguašvili

| Henkilötiedot |
| --- | --- | --- | --- |
Syntymäaika: 13. elokuuta 1987 (ikä 37)
Syntymäpaikka: Gori, Georgian SNT, Neuvostoliitto
Pelipaikka: vasen laitahyökkääjä
Pituus: 181 cm
Seurat
| Vuodet | Seura | O | (M) |
| 2004–2008 | Sheriff Tiraspol | 2 | (0) |
| 2004–2005 | → Sheriff-2 Tiraspol | 7 | (1) |
| 2005–2006 | → FC Tiraspol (laina) | 1 | (0) |
| 2008 | FC Borjomi | 9 | (2) |
| 2009 | Meskheti Akhaltsikhe | 10 | (0) |
| 2009 | FC Gagra | 10 | (0) |
| 2010 | RoPS | 24 | (9) |
| 2011 | Dila Gori | 13 | (3) |
| 2013 | Dila Gori | 2 | (0) |
| 2014 | Guria Lantškhuti | 4 | (1) |
| 2015 | Alazani Gurdžaani | 3 | (0) |
| Yhteensä | Yhteensä | 85 | (16) |
 Seurajoukkueuran tilastot kattavat vain kansalliset sarjat, päivitetty 7. heinäkuuta 2015.
Pavle Khorguašvili (s. 13. elokuuta 1987 Gori, Georgian SNT, Neuvostoliitto) on georgialainen jalkapalloilija.
Khorguašvili tuli Rovaniemen Palloseuran testattavaksi kevättalvella 2010 ja solmi vuoden mittaisen sopimuksen joukkueen kanssa. Hän on pelannut urallaan aiemmin Moldovan liigaa Sheriff Tiraspolissa sekä Georgian liigaa FC Borjomissa ja FC Gagrassa.
Myös hänen kaksoisveljensä Valter Khorguašvili on jalkapalloilija. Khorguašvili, veljensä sekä seitsemän muuta pelaajaa saivat potkut Rovaniemen Palloseurasta keväällä 2011 vedonlyöntiskandaalin vuoksi.
Outi Menna

Outi Menna (s. 1973) on suomalainen kääntäjä. Hän on kääntänyt enimmäkseen kaunokirjallisuutta. Useimpien Mennan käännösten alkuperäinen kieli on ollut ruotsi, tanska tai norja. Hän on suomentanut toistasataa kirjaa. Menna on kääntänyt muun muassa ruotsista Johan Theorinin teoksen Aarnivalkeat.
Aiheesta muualla

Outi Menna Kirjasampo-sivuilla
Pala-animaatio

Pala-animaatio
Pala-animaatio (joskus myös kollaasianimaatio) on animaatiotekniikka, jossa käytetään litteitä, pahvista, paperista, valokuvista tai muusta vastaavasta materiaalista leikattuja paloja. Pala-animaatio on animaatiotekniikoista vanhimpia.
Perinteinen pala-animaatio on edullisempi tapa tehdä animaatiota kuin esimerkiksi selluloidianimaatio, sillä animointi tapahtuu paloja liikuttelemalla. Nykyisin pala-animaatiot tehdään kuitenkin entistä useammin tietokoneen avustuksella, jolloin skannatut kuvat ja vektorigrafiikka ovat korvanneet leikatut paperinpalat. Muun muassa South Park -televisiosarja tehdään tietokoneella.
Pala-animaatio oli Suomessa 1970-luvulla suosituin animaatiotekniikka.
Tunnettuja pala-animaatioita > Elokuvat

Camilla Mickwitz: Jasonin kesä, Emilia ja omenapuumetsä, Pikku Kakkosen tunnus ja jäävaroitus
Juri Norstein: Satujen satu, Siili sumussa, Haikara ja kurki
Riitta Nelimarkka: Sammon tarina, Seitsemän veljestä, Piispa Henrik ja Lalli
Tunnettuja pala-animaatioita > Tv-sarjat

Muumien maailma
Monty Pythonin lentävä sirkus (Terry Gilliamin animaatiot)
Angela Anaconda
South Park (ensimmäinen jakso)
Miki
Heikki Prepula: Kössi Kenguru
Heikki Partanen: Käytöskukka
Riitta Rautoma & Heikki Partanen: Satuja vallasta
Pauliina Aalto

| Taru Pauliina Aalto> Henkilötiedot |
| --- | --- |
Syntynyt: 25. marraskuuta 1967 Helsinki
Uran tiedot
Laji:  keilailu
 Tietolaatikko päivitetty 9.10.2011 
Taru Pauliina Aalto on suomalainen keilaaja. Aalto on voittanut muun muassa keilailun henkilökohtaisen Euroopan-mestaruuden 1993, joukkuemaailmanmestaruuden 1995 ja joukkueiden maailmancupin.
Aalto valittiin Suomen Keilailuliiton Hall of Fameen vuonna 2019 numerolla 15.
Oliver Webb

Oliver Webb
Oliver Webb Nürburgringin kilpailussa World Series by Renault -kaudella 2011.
Oliver ”Oli” James Webb (s. 20. maaliskuuta 1991 Manchester) on brittiläinen moottoriurheilija. Hän aloitti uransa karting-sarjoissa yhdeksänvuotiaana. Vuonna 2004 hän voitti Mini Max Championship -sarjan mestaruuden. Vuosina 2005–2006 Webb kilpaili T-Cars-sarjassa sijoittuen toiseksi Autumn Trophy -luokassa 2005 ja kolmanneksi pääsarjassa 2006. Vuosina 2007–2009 Webb kilpaili Britannian Formula Renault -sarjassa sijoittuen sarjan kolmanneksi vuonna 2009. Samana vuonna Webb kilpaili Eurocup Formula Renault -sarjassa. Vuonna 2008 Webb sijoittui toiseksi Portugalin Formula Renault -talvisarjassa. Vuonna 2010 Webb sijoittui kolmanneksi Britannian F3-sarjassa. Vuonna 2011 Webb ajoi Formula Renault 3.5 -sarjassa saavuttaen 17 pistettä ja sijoittuen loppupisteissä 21:nneksi. Vuosina 2011–2012 Webb kilpaili Indy Lights -sarjassa vaihtelevalla menestyksellä. Vuonna 2013 Webb teki paluun Formula Renault 3.5 -luokassa saavuttaen 27 pistettä. Vuonna 2014 Webb ajoi vain viisi kilpailua samassa sarjassa saavuttamatta pisteitä.
Aiheesta muualla

Oliver Webb Driverdb.com-sivustolla. (englanniksi)
Paavo Haavikko, isä

| Paavo Haavikko, isä |
| --- | --- |

Kirjailija:  Heikki Haavikko
Kansitaiteilija:  Heikki Haavikko, kuva Paavo Haavikosta Kemijärvellä 1978.
Kieli:  suomi
Genre:  muistelmat
Kustantaja:  Teos
Julkaistu:  2015
Ulkoasu:  sidottu
Sivumäärä:  302
ISBN:  978-951-851-399-8
Löydä lisää kirjojaKirjallisuuden teemasivulta
Paavo Haavikko, isä on vuonna 2015 ilmestynyt Heikki Haavikon muistelmateos isästään Paavo Haavikosta. Kirjan julkaisi Teos.
Vastaanotto

Helsingin sanomien Hannu Marttila kirjoitti, että teos kannattaa lukea. ”Heikki Haavikko on ytimekäs kirjoittaja ja hän kertoo lämpimästi ja kiinnostavasti lapsuudestaan kahden kirjailijan perheessä.”
Aiheesta muualla

Salonen, Essi: Heikki Haavikko: “Isältä ei jäänyt mitään kesken”. Kotiliesi, 2015, nro 9.  Artikkelin verkkoversio. Viitattu 1.1.2016.
Kholera

| Kholera Sethery |
| --- | --- | --- |

Studioalbumin tiedot
 Äänitetty : huhti–toukokuu 2003, Kolmosstudio, Rovaniemi
 Julkaistu: 1. maaliskuuta 2004
 Tyylilaji: black metal
 Kesto: 39.04
 Levy-yhtiö: Woodcut Records
Kholera on suomalaisen black metal -yhtye Setheryn ensimmäinen ja viimeiseksi jäänyt studioalbumi vuodelta 2004. Se julkaistiin 1. maaliskuuta 2004 levymerkillä Woodcut Records.
Kappaleet

Kaikki kappaleet säveltänyt Sethery sekä sanoittanut Juha Henttunen ja Joni Lehto.
Demons Spoke the Lullaby – 4.38
Mindblast Cholera – 4.13
Impasse and the Lick of the Serpent – 4.17
Hellvision Designed – 4.28
(I Am) Condemnation – 2.51
The Sheep Who Always Lied – 8.27
Amen and Nightmare – 4.51
Vulturous Hectoric Aspect – 5.19
Kokoonpano

Juha Henttunen – laulu, kitara
Kalle Karinen – kitara
Jani Lehto – bassokitara
Jani Suopajärvi – rummut
Tommi Liukkonen – syntetisaattori
Kokoonpano > Tuotanto

Auvo "Viidentonnin Hanuri" Severinkangas – äänittäjä
Ahti Kortelainen – miksaaja
Mika Jussila – masteroija
Turkka Rantanen – kansikuva, logo, layout
Arviot

Imperiumi.net:
Aiheesta muualla

Albumi Kholera Encyclopaedia Metallum -sivustolla (englanniksi)
Kholera discogs.com -sivustolla
Pauliina Aalto (kiekonheittäjä)

Pauliina Aalto Jyväskylän Kalevan kisoissa vuonna 2018.
Pauliina Tuulikki Aalto (s. 22. lokakuuta 1980 Uusikaupunki) on suomalainen kiekonheittäjä. Hän edustaa Uudenkaupungin Kenttäkarhuja ja hänen valmentajinaan toimivat Raimo Mäkinen ja Janne Alin. Vuosina 1995–2022 hän edusti Raision Kuulaa. Kalevan kisoista Aalto on voittanut kiekonheiton hopeaa vuonna 2005. Ennätyksekseen hän on heittänyt ulkona 52,86 metriä vuonna 2011 ja hallissa 48,04 metriä vuonna 2004.
Khalid (laulaja)

| Khalid |
| --- | --- |
 Khalid lokakuussa 2017.
Henkilötiedot
Syntynyt: 11. helmikuuta 1998 (ikä 26) Fort Stewart, Georgia, Yhdysvallat
Ammatti:  laulaja, lauluntekijä
Muusikko
Laulukielet:  englanti
Aktiivisena:  2016–
Tyylilajit:  R&B, pop-soul
Levy-yhtiöt:  Right Hand, RCA Records
Aiheesta muualla
Kotisivut
  [ Muokkaa Wikidatassa ] [ ohje ]  
Khalid (oik. Khalid Donnel Robinson, s. 11. helmikuuta 1998 Fort Stewart, Georgia, Yhdysvallat) on yhdysvaltalainen laulaja-lauluntekijä.
Khalidilla on levytyssopimus Right Hand Music Groupin ja RCA Recordsin kanssa. Hän julkaisi ensimmäisen singlensä ”Location” tammikuussa 2017, joka pääsi Yhdysvaltain Billboard Hot 100 -listan sijalle 16 ja myi Yhdysvalloissa seitsemänkertaisesti platinaa. Hänen ensimmäinen studioalbuminsa American Teen julkaistiin maaliskuussa 2017. Sen jälkeen hän on julkaissut lukuisia singlelistojen kymmenen parhaan joukkoon päässeitä kappaleita, EP-levyjä, listan kärkeen päässeen albumin sekä saanut kuusi Grammy-ehdokkuutta.
Khalid on kertonut saaneensa eniten vaikutteita musiikkiinsa äidiltään, ja muita vaikutteiden antajia ovat olleet Kendrick Lamar, A$AP Rocky, Father John Misty, Frank Ocean, Grizzly Bear, Chance the Rapper, Lorde ja James Blake.
Diskografia > Albumit

American Teen (3. maaliskuuta 2017)
Free Spirit (5. huhtikuuta 2019)
Diskografia > EP-levyt

Suncity (19. lokakuuta 2018)